ddrg/super_eurlex huggingface dataset:
(1)

I forbindelse med moderniseringen af statsstøttereglerne, som både skal bidrage til gennemførelsen af Europa 2020-stategien for vækst og til konsolideringen af budgetterne (2), blev forordning (EF) nr. 659/1999 ændret ved forordning (EU) nr. 734/2013 (3) for at forbedre statsstøttekontrollens effektivitet. Ændringen søger navnlig at gøre Kommissionens behandling af klager mere effektiv, at indføre en beføjelse for Kommissionen til direkte at anmode markedsdeltagerne om oplysninger og at gennemføre undersøgelser af økonomiske sektorer og støtteinstrumenter.
(3)

Eftersom pektinstoffer henhørende under underpos. 1302 20 kan standardiseres ved tilsætning af sukker for at sikre en konstant virkning ved deres anvendelse, er det nødvendigt at bestemme den maksimale mængde sukker, der kan tilsættes, hvis varen skal bevare sin karakter af pektinstof. En blanding bestående af 90 % sukker og 10 % pektinstoffer har ikke karakter af sukker og bør tariferes i kapitel 13. Imidlertid har varer, der indeholder mere end 90 % sukker, karakter af sukker og bør derfor tariferes i kapitel 17. Det betyder, at der er behov for en ny supplerende bestemmelse til kapitel 13 for at afspejle dette.
(2)

Den 31. marts 2014 besluttede Sanktionskomitéen under FN's Sikkerhedsråd at fjerne to personer fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Den 3. april 2014 besluttede Sanktionskomitéen under FN's Sikkerhedsråd at fjerne endnu en person fra listen.
Medlem af Mæglernes Råd og også repræsentant for den øverste leder i Markaziprovinsen (»Centralprovinsen«). Tidligere (indtil september 2009) leder af den offentlige anklagemyndighed i Iran (forhenværende efterretningsminister under præsident Khatami)

Som offentlig anklager i Teheran udstedte han en stående ordre, der blev brugt til at fængsle hundreder af aktivister, journalister og studerende. Han blev suspenderet i august 2010, efter at det iranske retsvæsen havde undersøgt hans rolle i, at tre mænd, der var fængslet på hans ordre efter valget, var afgået ved døden

Leder af organisationen »Organization for the Preservation of Morality«. Tidligere dommer, Teherans Appelret, afdeling 36

5.

ABBASZADEH-MESHKINI, Mahmoud

Guvernør i Ilamprovinsen. Indenrigsministeriets forhenværende politiske direktør Han var som chef for Artikel 10-udvalget vedrørende Loven om Politiske Partiers og Gruppers Aktiviteter ansvarlig for at give tilladelse til demonstrationer og andre offentlige begivenheder og for at registrere politiske partier I 2010 suspenderede han de aktiviteter, som to politiske reformpartier, der er knyttet til Mousavi — Islamic Iran Participation Front og Islamic Revolution Mujahedeen Organization — udfoldede Han har siden 2009 konsekvent og konstant forbudt alle ikkestatslige forsamlinger og dermed nægtet den forfatningsmæssige ret til at protestere, hvilket har ført til mange anholdelser af fredelige demonstranter i modstrid med forsamlingsfriheden I 2009 nægtede han også at give oppositionen tilladelse til at afholde en mindehøjtidelighed for de mennesker, der blev dræbt under protesterne i forbindelse med præsidentvalget
(64)

Det vurderes derfor, at der på nuværende tidspunkt ikke er nogen grund til at ændre fællesskabslisten over luftfartsselskaber med driftsforbud i Unionen for så vidt angår luftfartsselskaber fra Libyen. Kommissionen og Udvalget for Luftfartssikkerhed meddelte imidlertid, at det bør godtgøres til Kommissionens og Udvalget for Luftfartssikkerheds tilfredshed, at processen med henblik på fornyet certificering reelt er afsluttet, og at der foretages et passende løbende tilsyn i overensstemmelse med ICAO's standarder, inden LYCAA påtænker at udstede en godkendelse af, at dens luftfartsselskaber beflyver Unionen. For at opnå vished for dette og for, at kravet om passende sikkerhedsordninger er opfyldt, anmodede Udvalget for Luftfartssikkerhed Kommissionen om at aflægge Libyen et kontrolbesøg på stedet med et hold eksperter fra EASA og medlemsstaterne snarest muligt og helst inden udvalgets næste møde.
(2)

I direktivets artikel 19, stk. 1, fastsættes det, at Kommissionen skal opstille en liste over planteprodukter, der underkastes veterinærkontrol ved grænserne, og en liste over de tredjelande, der kan få tilladelse til at udføre disse planteprodukter til Unionen.
(100)

Én part påstod, at det russiske marked er ved at blive mere tiltrækkende som følge af flere nye projekter, som f.eks. De Olympiske Vinterlege i 2014, der bør fremme efterspørgslen på stål på hjemmemarkedet, hvorved forbruget af FeSi på hjemmemarkedet bør stige. Der gøres dog opmærksom på, at denne part ikke fremlagde nogen relevante oplysninger eller vurderinger vedrørende disse projekters indflydelse på forbruget af FeSi på hjemmemarkedet. Hvis en sådan situation ikke desto mindre skulle opstå, ville virkningerne heraf allerede have været synlige i 2012 og 2013. Ifølge de foreliggende oplysninger forblev forbruget på hjemmemarkedet imidlertid stabilt. Endelig ville virkningerne af disse projekter under alle omstændigheder være begrænsede eller midlertidige. Derfor ses der bort fra dette argument. Én part påstod, at den overskydende kapacitet i Rusland hovedsageligt absorberes af eksport til markeder i Asien og USA. I NUP eksporterede russiske producenter rigtig nok mere end 73 % af deres produktion til hele verden. Som dog nævnt i betragtning 93 er der på grund af et faldende forbrug på hjemmemarkedet stadigvæk en vigtig produktionsmæssig overkapacitet i Rusland, der tyder på, at der er et stærkt behov for at finde alternative markeder, som skal kompensere for tabet i salget på hjemmemarkedet, og som skal absorbere den overskydende produktionskapacitet.
(11)

Anvendelsen af ovennævnte restriktioner bør udskydes for at give industrien mulighed for at foretage de fornødne tilpasninger af produktformuleringerne. Virksomheder bør efter denne forordnings ikrafttræden gives seks måneder til at bringe produkter, der opfylder kravene, i omsætning og femten måneder til at ophøre med at gøre produkter, der ikke opfylder kravene, tilgængelige på markedet, således at de eksisterende lagre kan opbruges.
B

Kobberforbindelser i form af kobberhydroxid, kobberoxychlorid, kobberoxid, bordeauxvæske og tribasisk kobbersulfat
(6)

Et køretøj identificeres ved et køretøjsidentifikationsnummer (i det følgende benævnt »VIN«), dvs. en alfanumerisk kode, som fabrikanten har tildelt køretøjet i overensstemmelse med Kommissionens forordning (EU) nr. 19/2011 (3). I afsnit 4 i bilag XVII til Europa-Parlamentets og Rådets direktiv 2007/46/EF (4) fastsættes det, at basiskøretøjets identifikationsnummer som hovedregel skal anvendes på alle de efterfølgende trin af typegodkendelsesprocessen for at sikre, at processen kan spores. Ved hjælp af VIN-nummeret bør det derfor være muligt at knytte det færdigopbyggede køretøj til et basiskøretøj og dermed identificere den fabrikant af basiskøretøjet, der har ansvaret for CO2-emissionerne. Desuden bør VIN-nummeret gøre det muligt for fabrikanten af basiskøretøjet at kontrollere de relevante data i forbindelse med basiskøretøjet. Eftersom der ikke er andre parametre, der kan skabe denne forbindelse, er det hensigtsmæssigt at kræve, at medlemsstaterne overvåger og rapporterer VIN-numre for nyregistrerede N1-køretøjer til Kommissionen gennem Det Europæiske Miljøagenturs (EEA) dataindsamlingssystem.
3)

Følgende artikel indsættes: »Artikel 14a Beskyttelse af Unionens finansielle interesser 1. Kommissionen træffer egnede foranstaltninger til at sikre, at Unionens finansielle interesser bliver beskyttet, når der gennemføres aktioner, der finansieres i henhold til denne forordning, ved anvendelsen af foranstaltninger til forebyggelse af svig, korruption og andre ulovlige forhold, ved effektiv kontrol og, hvis der konstateres uregelmæssigheder, ved tilbagesøgning af de uretmæssigt udbetalte beløb samt efter omstændighederne ved pålæggelse af sanktioner, der skal være effektive, forholdsmæssige og have afskrækkende virkning. 2. Kommissionen, eller dens befuldmægtigede, og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter, som har modtaget EU-midler i henhold til programmet. Det Europæiske Kontor for Bekæmpelse af Svig (OLAF) kan efter procedurerne i Rådets forordning (Euratom, EF) nr. 2185/96 (4) foretage kontrol og inspektion på stedet hos økonomiske aktører, der direkte eller indirekte er berørt af finansieringen, for at fastslå, om der foreligger svig, korruption eller andre ulovlige forhold, der skader Unionens finansielle interesser, i forbindelse med en aftale om tilskud, en afgørelse om ydelse af tilskud eller en kontrakt om EU-finansiering. Samarbejdsaftaler med tredjelande og internationale organisationer, aftaler om tilskud, afgørelser om ydelse af tilskud og kontrakter som følge af gennemførelsen af denne forordning skal udtrykkeligt give Kommissionen, Revisionsretten og OLAF beføjelse til at foretage en sådan kontrol og inspektion på stedet, uden at dette griber ind i første og andet afsnit. (4) Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EUT L 292 af 15.11.1996, s. 2).«"
(4)

I henhold til artikel 10, stk. 1, i Kommissionens forordning (EF) nr. 2535/2001 kan importører, der er godkendt i maj 2013, kun importere under kontingenter i perioden fra den 1. juli 2013 til den 30. juni 2014. Da de kontingenter, som er åbnet for Ukraine, undtagelsesvis løber over to på hinanden følgende seksmånedersperioder, kan godkendte importører kun importere indtil den 30. juni 2014, hvorimod de pågældende kontingenter er åbne indtil den 31. oktober 2014. Det er derfor hensigtsmæssigt at give disse importører mulighed for at importere under de kontingenter, der er omhandlet i bilag III til forordning (EU) nr. 374/2014 indtil den 31. oktober 2014.
(1)(2)(3)(4)(5)

Rådet vedtog den 23. marts 2012 forordning (EU) nr. 267/2012.Den 12. november 2013 afsagde Den Europæiske Unions Ret dom i sag T-552/12 (2), hvorved den annullerede Rådets gennemførelsesforordning (EU) nr. 945/2012 (3) i det omfang North Drilling Company (NDC) ved forordningen opføres på listen over personer og enheder, der er omfattet af restriktive foranstaltninger, jf. bilag IX til forordning (EU) nr. 267/2012.North Drilling Company (NDC) bør igen opføres på listen over personer og enheder, der er omfattet af restriktive foranstaltninger, på grundlag af en ny begrundelse.Én enhed bør fjernes fra listen over personer og enheder, der er omfattet af restriktive foranstaltninger, jf. bilag IX til forordning (EU) nr. 267/2012.Forordning (EU) nr. 267/2012 bør ændres i overensstemmelse hermed —
DA Den Europæiske Unions Tidende L 119/62

KOMMISSIONENS GENNEMFØRELSESFORORDNING (EU) Nr. 403/2014

af 22. april 2014

om tildelingskoefficienten for udstedelse af importlicenser, der er ansøgt om fra den 1. til den 7. april 2014 for sukkerprodukter under visse toldkontingenter, og suspension af indsendelse af ansøgninger om sådanne licenser

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,

under henvisning til Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (3), særlig artikel 5, stk. 2, og

ud fra følgende betragtninger:

(1) De mængder, der er ansøgt om i de importlicensansøgninger, som er indsendt til myndighederne fra den 1. til den 7. april 2014 i henhold til forordning (EF) nr. 891/2009 og Kommissionens gennemførelsesforordning (EU) nr. 170/2013 af 25. februar 2013 om overgangsforanstaltninger for sukker som følge af Kroatiens tiltrædelse (4), overstiger den disponible mængde under løbenummer 09.4321.

(2) Der bør for de licenser, der skal udstedes for løbenummer 09.4321, derfor fastsættes en tildelingskoefficient i henhold til forordning (EF) nr. 1301/2006. Indsendelse af yderligere ansøgninger om licenser for dette løbenummer bør i henhold til forordning (EF) nr. 891/2009 suspenderes indtil produktionsårets udgang —

VEDTAGET DENNE FORORDNING:

Artikel 1

1. De mængder, der er ansøgt om importlicenser for efter forordning (EF) nr. 891/2009 og Kommissionens gennemførelsesforordning (EU) nr. 170/2013 fra den 1. til den 7. april 2014, multipliceres med de tildelingskoefficienter, som er fastsat i bilaget til denne forordning.

2. Indsendelse af yderligere ansøgninger om licenser, der svarer til de i bilaget anførte løbenumre, suspenderes indtil udgangen af produktionsåret 2013/14.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. april 2014. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 347 af 20.12.2013, s. 671.

(2) EUT L 238 af 1.9.2006, s. 13.

(3) EUT L 254 af 26.9.2009, s. 82.

(4) EUT L 55 af 27.2.2013, s. 1.
(2)

De ansøgninger om importlicenser, der er indgivet i løbet af de første syv dage af april 2014 for så vidt angår gruppe 1, 2, 4A, 6A, 7 og 8 for delperioden 1. juli til 30. september og for så vidt angår gruppe 3, 4B og 6B for perioden 1. juli 2014 til 30. juni 2015 overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om.
(6)

Torsk, som kun er let saltet, bør derfor tariferes under underposition 0304 71 10 og 0304 71 90, for så vidt som frysning er nødvendig for at undgå, at produktet forringes. Når det derimod er saltet, der sørger for konserveringen af produktet, bør torskefileterne tariferes under underposition 0305 32 11 og 0305 32 19.
(3)

Den igangværende revision af den retlige ramme for den økologiske produktionssektor har afsløret, at der er mangler i den nuværende ordning for anerkendelse af tredjelande, når det gælder ækvivalens. De fleste af de ækvivalensordninger, som er underskrevet af Kommissionen og tredjelande, er blevet anvendt ensidigt af Kommissionen, hvilket ikke været befordrende for fremme af lige konkurrencevilkår. Det er blevet konkluderet, at ækvivalensanerkendelse med tredjelande bør fastslås ved hjælp af internationale aftaler. Derfor bør den nuværende ordning for anerkendelse af tredjelande med henblik på ækvivalens overgå fra at være baseret på ækvivalensordninger til at være en ordning baseret på afbalancerede internationale aftaler for at fremme lige konkurrencevilkår, gennemsigtighed og retssikkerhed.
(4)

En overgangsperiode på et år sammenholdt med den dato for anvendelse (den 5. februar 2015), der gælder for de andre medlemsstater, som er omfattet af del B i bilag I til forordning (EF) nr. 29/2009, bør imidlertid indrømmes Kroatien med en udskudt anvendelse af denne forordning for at sætte de regulerede parter, f.eks. operatører og lufttrafiktjenesteudøvere (ATS), i stand til at forberede anvendelsen af de nye bestemmelser.
(4)

For at sikre at foranstaltningen finder anvendelse så hurtigt som muligt, efter de opdaterede data er blevet gjort tilgængelige, bør denne forordning træde i kraft på dagen for offentliggørelsen —
(2)

I bilag II til forordning (EF) nr. 110/2008 fastsættes det, at spiritus i kategori 24 »Akvavit eller aquavit« er spiritus med kommen- og/eller dildsmag, der er aromatiseret ved anvendelse af et urte- eller krydderidestillat. Disser typer spiritus fremstilles traditionelt ved hjælp af landbrugsethanol. Den nuværende spirituskategori »Akvavit eller aquavit« angiver ikke forpligtelsen til at anvende ethanol. Brugen af ethanol i produktionen af »Akvavit eller aquavit« er imidlertid afgørende for at sikre produktets kvalitet.
(3)

Det fremgår af meddelelsen i henhold til artikel 8, litra a), i gennemførelsesforordning (EU) nr. 1273/2011, at de ansøgninger, der er indgivet i løbet af de første 10 arbejdsdage i april 2014, jf. nævnte gennemførelsesforordnings artikel 4, stk. 1, for kontingentet med løbenummer 09.4130, omfatter en mængde, der overstiger den disponible mængde. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som de mængder, der er ansøgt om under det pågældende kontingent, skal multipliceres med.
(7)

Den 12. september 2013 vedtog CVMP en revideret udtalelse, hvori det anbefalede, at der for alle pattedyrarter bestemt til fødevareproduktion fastsættes en maksimalgrænseværdi for ivermectin, som skal gælde for muskel, fedt, lever og nyre, med undtagelse af dyr, hvis mælk anvendes til konsum. CVMP anbefalede i sin reviderede udtalelse, at der med henblik på overvågning af restkoncentrationer af ivermectin, når hele slagtekroppen er til rådighed, tages prøver af fedt, lever eller nyre frem for muskel, da restkoncentrationer i disse væv nedbrydes langsommere end restkoncentrationer i muskel.
DA Den Europæiske Unions Tidende L 124/24

KOMMISSIONENS GENNEMFØRELSESFORORDNING (EU) Nr. 420/2014

af 24. april 2014

om ophævelse af suspensionen af indsendelse af ansøgninger om importlicenser for sukkerprodukter under visse toldkontingenter

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),

under henvisning til Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (2), særlig artikel 5, stk. 2, og

ud fra følgende betragtninger:

(1) Indsendelse af ansøgninger om importlicenser for ordrenummer 09.4317 blev suspenderet fra den 27. september 2013 ved Kommissionens gennemførelsesforordning (EU) nr. 931/2013 (3) i overensstemmelse med forordning (EF) nr. 891/2009.

(2) Efter meddelelserne om ikke udnyttede og/eller delvist udnyttede licenser findes der på ny disponible mængder for dette ordrenummer. Suspensionen af indsendelse af ansøgninger bør derfor ophæves —

VEDTAGET DENNE FORORDNING:

Artikel 1

Den suspension, som er fastsat ved gennemførelsesforordning (EU) nr. 931/2013 om indsendelse af ansøgninger om importlicenser for ordrenummer 09.4317 fra den 27. september 2013, ophæves.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. april 2014. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 347 af 20.12.2013, s. 671.

(2) EUT L 254 af 26.9.2009, s. 82.

(3) Kommissionens gennemførelsesforordning (EU) nr. 931/2013 af 26. september 2013 om tildelingskoefficienten for udstedelse af importlicenser, der er ansøgt om fra den 8. til den 14. september 2013 for sukkerprodukter under visse toldkontingenter, og suspension af indsendelse af ansøgninger om sådanne licenser (EUT L 255 af 27.9.2013, s. 11).
(6)

Det fremgår af en analyse, at den dyresundhedsmæssige situation i Hviderusland og Ukraine ikke udgør en risiko for spredning af infektiøse eller smitsomme dyresygdomme til Unionen, hvis der udelukkende gives tilladelse til import af halmpiller, som er bestemt til forbrænding, forudsat at de leveres direkte fra det godkendte grænsekontrolsted, hvor de føres ind i Unionen, til bestemmelsesvirksomheden, hvor de skal forbrændes. For at sikre, at sådanne sendinger ikke udgør en risiko for dyresundheden ved at blive omdirigeret fra deres planlagte bestemmelsessted, skal de transporteres i henhold til toldforsendelsesproceduren, jf. Rådets forordning (EØF) nr. 2913/92 (3), og overvåges i overensstemmelse hermed i det integrerede veterinærinformationssystem (Traces) fra grænsekontrolstedet til bestemmelsesvirksomheden.
(5)

Efter at have undersøgt de af Goodwire fremlagte beviser og efter at have hørt medlemsstaterne og efter at have givet EU-erhvervsgrenen mulighed for at fremsætte bemærkninger indledte Kommissionen undersøgelsen den 27. august 2013 ved at offentliggøre en meddelelse om indledning af denne i Den Europæiske Unions Tidende (8).
5.

En ny artikel 7a indsættes efter artikel 7: »Artikel 7a Fremlæggelse af et forslag for Direktionen 1. Hvis undersøgelsesenheden eller, alt efter omstændighederne, den kompetente nationale centralbank, efter at overtrædelsesproceduren er afsluttet, er af den opfattelse, at det pågældende foretagende bør pålægges en sanktion, skal den fremlægge et forslag for Direktionen, der fastslår, at det pågældende foretagende har begået en overtrædelse og specificerer størrelsen af den sanktion, der påtænkes pålagt. 2. Den undersøgende enhed eller, alt efter omstændighederne, den kompetente nationale centralbank baserer udelukkende sit forslag på de faktiske omstændigheder og påklagede forhold, som det pågældende foretagende har haft mulighed for at fremsætte bemærkninger om. 3. Hvis Direktionen finder, at det dossier, som undersøgelsesenheden eller, alt efter omstændighederne, den kompetente nationale centralbank har fremlagt, er ufuldstændigt, kan den tilbagevise dossiet til undersøgelsesenheden eller den kompetente nationale centralbank vedlagt en begrundet anmodning om yderligere oplysninger. 4. Hvis Direktionen på grundlag af et fuldstændigt dossier er enig med undersøgelsesenhedens eller, alt efter omstændighederne, den kompetente nationale centralbanks forslag om at pålægge det pågældende foretagende en sanktion, vedtager den en afgørelse i overensstemmelse med det forslag, som undersøgelsesenheden eller den kompetente nationale centralbank har fremlagt. 5. Hvis Direktionen på grundlag af et fuldstændigt dossier finder, at de faktiske omstændigheder, der er beskrevet i undersøgelsesenhedens eller, alt efter omstændighederne, den kompetente nationale centralbanks forslag ikke synes at udgøre tilstrækkeligt bevis for en overtrædelse, kan Direktionen vedtage en afgørelse om at lukke sagen. 6. Hvis Direktionen på grundlag af et fuldstændigt dossier er enig i, at det pågældende foretagende i henhold til undersøgelsesenhedens eller, alt efter omstændighederne, den kompetente nationale centralbanks forslag har begået en overtrædelse, men uenig i den foreslåede sanktion, vedtager den en afgørelse, der specificerer en passende sanktion. 7. Hvis Direktionen på grundlag af et fuldstændigt dossier ikke er enig i undersøgelsesenhedens eller, alt efter omstændighederne, den kompetente nationale centralbanks forslag, men konkluderer, at det pågældende foretagende har begået en anden overtrædelse, eller at der er et andet faktuelt grundlag for undersøgelsesenhedens eller, alt efter omstændighederne, den kompetente nationale centralbanks forslag, underretter den skriftligt det pågældende foretagende herom og om de påklagede forhold. 8. Direktionen vedtager en afgørelse, der fastslår, hvorvidt det pågældende foretagende har begået en overtrædelse eller ej, og specificerer sanktionen, såfremt en sådan skal pålægges. Afgørelser vedtaget af Direktionen baserer sig udelukkende på faktiske omstændigheder og påklagede forhold, som det pågældende foretagende har haft mulighed for at fremsætte bemærkninger om.«